અમેરિકામાં રાષ્ટ્રપતિપદ માટેની ચૂંટણી ૮ નવેમ્બરે યોજાઇ જશે. આ લખાઇ રહ્યું છે ત્યાં સુધી ડોનાલ્ડ ટ્રમ્પ અને હિલેરી વચ્ચે કાંટાની ટક્કર ચાલી રહી છે. બંને ઉમેદવારોએ એકબીજા પર કાદવ ઉછાળવામાં કંઇ બાકી નથી રાખ્યું. રાજકીય વિશ્લેષકો પછી તે યુએસના હોય કે અમેરિકાના, તેઓએ લખ્યું કે આ વખતે પ્રચારની કક્ષા જેટલી નીચી ગઇ તેટલી નીચી યુએસના ઇતિહાસમાં કયારેય ગઇ ન હતી. ટ્રમ્પની મહિલાઓ માટે બીભત્સ વાતો કરતી ટેપ બહાર આવી તો હિલેરી પર પ્રાઇવેટ સર્વરનો દુરુપયોગ કરવાનો આરોપ લાગ્યો.